BJC วางเป้า 5 ปียอดขายโตเฉลี่ย 16% โบรกชี้ดีกว่าคาด-คงประมาณการกำไรปี 65 แตะ 6.09 พันลบ.
BJC วางเป้า 5 ปียอดขายโตเฉลี่ย 16% โบรกชี้ดีกว่าคาด-คงประมาณการกำไรปี 65 แตะ 6.09 พันลบ. แนะซื้อเป้า 38 บาท   
BJC วางเป้า 5 ปียอดขายโตเฉลี่ย 16% โบรกชี้ดีกว่าคาด-คงประมาณการกำไรปี 65 แตะ 6.09 พันลบ. แนะซื้อเป้า 38 บาท   
31 มี.ค. 2565

บล.โนมูระ พัฒนสิน ระบุในบทวิเคราะห์วันนี้ (29 มี.ค.2565) ว่า มีมุมมองบวกเล็กน้อยต่อแผนธุรกิจ 5 ปี ข้างหน้า (ปี 65-69) ของบริษัท เบอร์ลี่ ยุคเกอร์ จำกัด (มหาชน) หรือ BJC เพราะเป้าหมายการเติบโตของยอดขายที่ตั้งไว้โตเฉลี่ย 11-16% ต่อปี ดีกว่าที่คาดจะโต 6-7% ต่อปี ซึ่งหลักๆคาดมาจากสมมติฐาน SSSG ของ BIGC ดังนั้น หากทำได้จริงคาดว่าประมาณการกำไรช่วง 3-5 ปีข้างหน้าจะมี upside ราว โต 9-12% และมีผลต่อราคาเป้าหมายเพิ่มขึ้น 3-4 บาท/หุ้นจาก ราคาเป้าหมายปี 2565 ของเราปัจจุบันที่ 38 บ.
อย่างไรก็ดี หากอิง SSSG ช่วงไตรมาส 1/2565 ที่โต 5% และแรงกดดันจากต้นทุนพลังงานที่เป็นขาขึ้นในปัจจุบัน จึงมองว่าเร็วเกินไปต่อการปรับประมาณการขึ้น จึงคงประมาณการกำไรสุทธิปีนี้ที่ 6.09 พันลบ. ฟื้นตัวโต 70% เทียบช่วงเดียวกันของปีก่อนจากฐานต่ำ ในขณะที่ส่วนต่างราคาหุ้นในปัจจุบันกับราคาเป้าหมายที่เหลือจำกัดจึงคงคำแนะนำเพียง “ซื้อเก็งกำไร”